Document ID: 31981D0401

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Μαΐου 1981 περί καθορισμού των όρων διενεργείας της δοκιμασίας δια φυματίνης και της αναζητήσεως της βρουκελλώσεως που πραγματοποιούνται στην Ιρλανδία πριν από τη μετακίνηση των βοοειδών (Το κείμενο στην αγγλική γλώσσα είναι το μόνο αυθεντικό) (81/401/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) 1055/81 του Συμβουλίου της 21ης Απριλίου 1981 περί θεσπίσεως προσωρινής χρηματικής ενισχύσεως της Κοινότητος στην Ιρλανδία όσον αφορά τη δοκιμασία δια φυματίνης και την αναζήτηση της βρουκελλώσεως πριν από τη μετακίνηση των βοοειδών (1), και ιδίως το άρθρο 1, Εκτιμώντας: ότι η δοκιμασία δια φυματίνης και η αναζήτηση της βρουκελλώσεως, στις οποίες υπόκεινται τα βοοειδή της Ιρλανδίας πριν από τη μετακίνησή τους, πρέπει να πραγματοποιούνται σύμφωνα με τους κοινοτικούς κανόνες· ότι, για την ενίσχυση της αποτελεσματικότητας και τη διασφάλιση πλήρους αποτελεσματικότητας των μέτρων, πρέπει να ανατεθεί ο έλεγχος των ενεργειών στους επίσημους κτηνιάτρους του «department of agriculture» της Ιρλανδίας· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εντός τριάντα ημερών, προ της μετακινήσεώς τους, τα βοοειδή υπόκεινται, σύμφωνα με την ηλικία τους και το γένος τους: α) σε ενδεοδερμική δοκιμασία δια φυματίνης που πραγματοποιείται σύμφωνα με τα σημεία 31, 32 και 33 του παραρτήματος Β της οδηγίας 64/432/ΕΟΚ του Συμβουλίου της 26ης Ιουνίου 1964 περί των προβλημάτων υγειονομικού κτηνιατρικού ελέγχου στον τομέα των ενδοκοινοτικών συναλλαγών βοοειδών και χοιροειδών (2), όπως τροποποιήθηκε τελευταία από την οδηγία 80/1102/ΕΟΚ (3)· β) σε αναζήτηση της βρουκελλώσεως δια οροσυγκολλήσεως που πραγματοποιείται σύμφωνα με το παράρτημα Γ παράγραφος Α της ως άνω οδηγίας. Άρθρο 2 Για τη διασφάλιση του ελέγχου και την επιθεώρηση των ενεργειών, που προβλέπονται στο άρθρο 1, οι αρμόδιες αρχές εφαρμόζουν την ακόλουθη διαδικασία : 1. Ο κάτοχος των ζώων απευθύνει, σε πρόσφορο χρόνο στον προϊστάμενο της κτηνιατρικής υπηρεσίας της περιφέρειας στην οποία υπάγεται η εκμετάλλευση, αίτηση επίσημης άδειας για να πραγματοποιηθούν οι ενέργειες διευκρινίζοντας: α) ονοματεπώνυμο και διεύθυνση· β) την εξατομίκευση του ζωικού του κεφαλαίου, τον αριθμό των ζώων που πρέπει να εξετασθούν και για κάθε ένα από αυτά το γένος και την ηλικία· γ) τον ακριβή τόπο και ημερομηνία στα οποία επιθυμεί να πραγματοποιηθούν οι ενέργειες. 2. Μετά από έλεγχο της καταστάσεως του σχετικού ζωικού κεφαλαίου, λαμβάνοντας υπόψη τα αποτελέσματα των παλαιότερων εξετάσεων, ο προϊστάμενος της κτηνιατρικής υπηρεσίας της περιφέρειας ορίζει έναν κτηνίατρο για την πραγματοποίηση των ενεργειών που ζητούνται και του καθορίζει όλα τα αναγκαία στοιχεία . 3. Στην περίπτωση που ο οριζόμενος κτηνίατρος δεν είναι δημόσιος υπάλληλλος, ο προϊστάμενος της κτηνιατρικής υπηρεσίας της περιφέρειας μεριμνά ώστε: α) επίσημος κτηνίατρος του Κράτους να έχει τη δυνατότητα να μετέχει σε όλες ή σε μέρος των ενεργειών· β) ο οριζόμενος κτηνίατρος να δύναται να είναι άλλος από τον θεράποντα κτηνίατρο που χρησιμοποιείται συνήθως από τον κάτοχο· γ) τα αναγκαία έγγραφα που υποδεικνύουν την ημερομηνία της ενάρξεως των ενεργειών και το αποτέλεσμα της δοκιμασίας δια φυματίνης να του αποστέλλονται αμέσως για να εκδόσει γρήγορα στον κάτοχο, εφ όσον τα αποτελέσματα είναι θετικά, τη ζητηθείσα βεβαίωση· δ) η πληρωμή των ενεργειών να πραγματοποιείται προς όφελος του κτηνιάτρου που τις εκτέλεσε. Άρθρο 3 Η παρούσα απόφαση απευθύνεται στην Ιρλανδία. Έγινε στις Βρυξέλλες, στις 15 Μαΐου 1981

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 5283
2479
122
2106
913
712
5962
5877

EuroVoc IDs (Expanded): 5283
2479
122
2106
913
712
5962
5877

Dataset Source: meu

Split: train